| Medaljeoversikt |
| --- |
|  NM sgl/dbl |
| Gull | Singel, 2010 | Hønefoss |
| Gull | Singel, 2017 | Trondheim |
|  NM for lag |
| Bronse | Frogner BK, 2005 | Bergen |
| Gull | Frogner BK, 2009 | Bergen |
| Gull | Munken BK, 2013 | Trondheim |
|  NM junior |
| Gull | Double, 2007 | Hamar |
|  U-21 VM |
| Bronse | Lag, 2008 | Orlando, USA |
|  EM |
| Gull | Trios, 2011 | München, Tyskland |
|  EM junior |
| Sølv | Lag, 2005 | Brussel, Belgia |
| Sølv | All-Event, 2006 | Aalborg, Danmark |
| Sølv | Lag, 2007 | Thessaloniki, Hellas |
| Sølv | Masters, 2007 | Thessaloniki, Hellas |
| Bronse | All-Event, 2007 | Thessaloniki, Hellas |
|  ECC |
| Gull | 2010 | Ankara, Tyrkia |

**Svein Åke Ek** (født 27. september 1988) er en norsk bowlingspiller og trener som spiller for Munken Bowlingklubb. Han har vært en del av det norske landslaget siden 2004 og har vært coach for det norske U-23 landslaget siden 2016. Han er også medlem av Professional Bowlers Association.

Han startet karrieren i Larvik Bowlingklubb i 2002 og byttet i 2005 til den satsende klubben Frogner Bowlingklubb som bestod av nesten utelukkende landslagsutøvere. I 2010 flyttet han til Lofoten og spilte for Vågan Bowlingklubb frem til han flyttet til Trondheim i 2012.

Etter overgangen til Munken Bowlingklubb i Trondheim har han tatt flere trenerkurs og tatt kurs for å bore kuler. Han er nå kuleborer i Trondheim og er coach for U-23 landslaget.

Karriere
--------

### Nasjonale mesterskap

Ek har vunnet totalt 5 norgesmesterskap igjennom karrieren og har blitt slått til ridder 2 ganger, begge gangene i Norgesmesterskapet singel/dobbel i 2010 og 2017.

Han var en stor bidragsyter til at Munken Bowlingklubb ble overlegent norske mestere i 2013.

I 2007 tok han gull for juniorer sammen med dobbel-partner Carl Magnus Pettersen.

### Internasjonale mesterskap

Var med på lagkonkurransen under Europamesterskapet for juniorer i 2005 der de tok sølv. Finland vant gullet og Sverige tok bronse.

EM junior året etter tok han sølvmedalje i All-Event, kun slått av svenske Pontus Halvarsson.

Det siste året Ek kunne delta på et juniormesterskap tok han med seg 3 medaljer hjem i bagasjen. I lagøvelsen tok de sølv, han tok sølv i All-Event og sølv i Masters.

I 2008 ble han tatt ut til U-21 VM som ble avholdt i Orlando, Florida, USA. Her ble det med en bronsemedalje hjem fra lagøvelsen.

Etter å ha vunnet Norgesmesterskapet i 2010 var han kvalifisert til å delta i European Champions Cup som gikk i Tyrkia senere på året. Etter å ha klatret opp til finale mot svenske Dennis Eklund avgjorde Ek i siste rute og ble European Champion Cup vinner i 2010.

Den siste internasjonale medaljen til Ek er den som smaker best. I 2011 ble han sammen med Bjørn Einar Rudshagen og Glenn Morten Pedersen europamestere i trios.

### Senere år

Har vært tatt ut til nesten samtlige mesterskap internasjonalt etter forrige medalje. Har hatt en liten formdupp i mesterskap, men er nå tilbake for fullt. Han representere Norge i European Champions Cup oktober 2017 og i november ble drømmen til virkelighet da han sammen med 3 andre fra Norge debuterte i PBA World Series of Bowling som gikk i Reno, Nevada, USA. Rett etter det var han en av seks utøvere som spilte VM i Las Vegas.

Har etterhvert fått et godt rykte som en kunnskapsrik kuleborer og har tatt flere trenerkurs både nasjonalt og internasjonalt. Ble i 2016 ansatt av Norges Bowlingforbund som coach for U-23 landslaget og debuterte som coach i Lincoln, Nebraska, USA sommeren 2016. Han jobber med å bygge opp et lag til neste års VM som arrangeres i Detroit, Michigan, USA.

Referanser
----------

1. ↑  «Norges Bowlingforbund - Svein Åke Ek». *www.bowling.no* **(norsk)**. Arkivert fra originalen 18. januar 2021. Besøkt 23. juli 2017.
2. 1 2  Bowlingforbund, Norges. «Svein Åke Ek utnevnt som trener for Team U23». *www.bowling.no* **(norsk)**. Besøkt 23. juli 2017.
3. ↑  Bowlingforbund, Norges. «Bowling - Norges Bowlingforbund - NM Sgl / Dbl». *www.bowling.no* **(norsk)**. Arkivert fra originalen 24. august 2019. Besøkt 23. juli 2017.
4. ↑  Bowlingforbund, Norges. «Munken BK 2 årets suverene norgesmestere i Trondheim.». *www.bowling.no* **(norsk)**. Besøkt 23. juli 2017.
5. ↑  Bowlingforbund, Norges. «Historisk gull og oppløftende sølv». *www.bowling.no* **(norsk)**. Besøkt 23. juli 2017.
6. ↑  Bowlingforbund, Norges. «Sølv til Svein Åke Ek». *www.bowling.no* **(norsk)**. Besøkt 23. juli 2017.
7. ↑  Bowlingforbund, Norges. «SØLV TIL GUTTELAGET I EM». *www.bowling.no* **(norsk)**. Besøkt 23. juli 2017.
8. ↑  Bowlingforbund, Norges. «NY JUBELDAG FOR NORGE.». *www.bowling.no* **(norsk)**. Besøkt 23. juli 2017.
9. ↑  NRK. «Ek vant europacupfinalen i bowling». *NRK* **(norsk)**. Besøkt 23. juli 2017.
10. ↑  Bowlingforbund, Norges. «GULL GULL GULL SØLV SØLV SØLV». *www.bowling.no* **(norsk)**. Besøkt 23. juli 2017.

*Artikkelen har ingen egenskaper for sportsdatabaser i Wikidata*